Αντόνιο Κόντε (ξιφομάχος)

Ο Αντόνιο Κόντε (11 Δεκεμβρίου 1867 – 4 Φεβρουαρίου 1953) ήταν Ιταλός στρατιωτικός και ξιφομάχος που αγωνίστηκε στα τέλη του 19ου και τις αρχές του 20ού αιώνα.

Βιογραφικά στοιχεία 
Ο Κόντε γεννήθηκε στην πόλη Μιντούρνο της Νότιας Ιταλίας. Έμαθε την τέχνη της ξιφασκίας στην Στρατιωτική Σχολή της Μόντενα, από όπου αποφοίτησε στρατιωτικός. Στη συνέχεια εγκατέλειψε τη στρατιωτική του καριέρα για να συμμετάσχει στους Θερινούς Ολυμπιακούς Αγώνες του 1900 στο Παρίσι, καθώς ως στρατιωτικός της Ιταλίας δεν μπορούσε να λάβει μέρος σε αγώνες στη Γαλλία.

Στους Ολυμπιακούς Αγώνες στο Παρίσι κατέκτησε το χρυσό μετάλλιο στο αγώνισμα της σπάθης διδασκάλων, κερδίζοντας στον τελικό τον ομόεθνό του Ίταλο Σαντέλι. Κατέκτησε επίσης την 4η θέση στο ξίφος ασκήσεως διδασκάλων.

Το 1904 πήγε στην Ισπανία, και πριν επιστρέψει και πάλι στη Γαλλία παντρεύτηκε με τη Σοφία, μια σερβιτόρα που του έσωσε τη ζωή από κάποιον που προσπάθησε να τον δηλητηριάσει. Μετά το θάνατο της Σοφίας γύρισε στη γενέτειρά του όπου στις 4 Φεβρουαρίου 1953 πέθανε σε ηλικία 85 ετών αφήνοντας την περιουσία του στο νοσοκομείο της πόλης.

Παραπομπές

Πηγές 
 

Ιταλοί αθλητές
Ιταλοί Ολυμπιονίκες
Ολυμπιονίκες της ξιφασκίας
Ξιφομάχοι στους Θερινούς Ολυμπιακούς Αγώνες 1900